Trianon’in pallopeli
Soi pallon pauke, ja naurut ilkkuu,
 miss’ aukee puistossa Trianon,
 sirot markiisittaret juosta vilkkuu
 ja hymyin laulaa lonlaridon.

 Sirot markiisittaret päitään viskoin
 muka paimenleikkejä kisailee;
 käy nuoret paimenet kankein niskoin,
 monseigneur Alceste ja vicomte Doré.

     Mut äkiltään
     nyt takaa puun
     näit juron pään
     ja raa’an suun.

 Vicomte hän huusi:»Voilà la tête là!»
 Ohi monseigneurin jo pallo kiis,
 ja »qu’est ce que c’est» ja »qui est la bête là!»
 soi kilpaa kirkuen ääntä viis.

 Käy nenät nyrppyyn, ja liikkein veikein
 jo niskat äkkiä keikahtaa,
 taas markiisittaret hyppii leikein,
 ja pallo lentävi ees ja taa.

     Pääs raskas on,
     vait lähdön teet,
     mies loakon,
     Jourdan Coupe-tête!

sv:Bollspelet vid Trianon